
Skandinaviens  Stjerne. 

Organ  for  de  sidste  Dages  Hellige. 


Sandheden,  Kundskaben,  Dyden  og  Troen  ere  forenede. 


6.  Aarg.  fe  13. 


Den  1.  April, 1867.  Priis:  6  Sk.  pr. 


Guds    R eg / er ing 

af  John  Taylor. 
Femte  Capitel. 

(Fortsat  fra  Pagina  191.) 


Derfor  siger  Paulus,  at  „han 
var  henrykt  ind  i  den  tredte  Him- 
mel." Stephanus  saae  Himlene 
aabnede  og  Menneskens  Søn  sid- 
dende ved  Guds  høire  Haand." 
Hvor  saadan  Aabenbaring  finder 
Sted,  der  findes,  uden  Flytning  af 
Legemet,  en  fuldkommen  Kund- 
skab om  Tingene,  saaledes  som 
Gud  kjender  dem,  saavidt  som  de 
aabenbares.  Saaledes,  da  Johan- 
nes var  paa  Øen  Patmos,  siger 
han:  „Jeg  henryktes  i  Aandenpaa 
Herrens  Dag,  og  jeg  hørte  bag 
mig  en  høi  Røst,  som  en  Basunes, 
der  sagde:  Jeg  er  Alpha  og  Ome- 
ga, den  Første  og  den  Sidste,  og 
hvad  Du  seer,  skriv  det  i  en  Bog." 
Aabenb.  1, 10. 11.  Da  begyndte 
Aabenb åringen.  Det  var  ligele- 
des paa  samme  Maade  med  Ste- 
phanus. Vi  uddrager  fra  dette,  at 
der  er  et  Slør,  som  skjuler  Him- 
lene for  vort  Blik;  men  naar  dette 
Slør  borttages,  og  vort  Syn  er  op- 
lyst ved  Guds  Aand,  da  kan  vi  be- 
skue den  evige  Verdens  Herlig- 


heder, og  Himlen  er  aabnet  for 
vort  Blik. 

Naar  Personer  tages  bort  fra 
Jorden  og  skjules  for  vort  Blik, 
siger  man,  at  de  er  farne  til  Him- 
mels. Derfor  siges  der,  at  Elias 
foer  ved  en  Storm  til  Himmelen. 
2  Kong.  2, 11.  Og  der  siges  og- 
saa  om  Jesus,  at  „der  han  velsig- 
nede dem,  skiltes  han  fra  dem  og 
foer  op  til  Himmelen."  Luc.  24, 
51»  Men  det  er  de  Helliges  Be- 
stemmelse, vi  har  at  gjøremed: 
og  om  den  vil  jeg  bemærke,  at 
der  er  mange  Grader  af  Herlig- 
hed, og  Mennesket  vil  vorde  dømt 
efter  dets  Gjerninger.  „Der  er 
een  Herlighed  lignet  ved  Solens 
Glands,  en  anden  ved  Maanens, 
og  en  anden  ved  Stjernernes;  thi 
ligesom  een  Stjerne  overgaaer 
den  anden  i  Klarhed,  saaledes  er 
og  de  Dødes  Opstandelse."  1  Co-  . 
rinth.  15,41.42. 

Det  vilde  ikke  passe  med  mit 
jØiemed  for  Nærværende  at  gaae 
ind  i  alle  Enkelthederne  af  denne 

Gjenstand.  Jeg  vil  dog  korteli- 
gen  bemærke,  eftersom  jeg  nu  er 
i  Færd  med  at  tale  om  Menne- 
skets Legeme,  at  der  er  et  Sted, 
kaldet  „Paradiset,"  hvortil  de  Af- 
dødes Aander  gaaer,  og  venter  der 
paa  Opstandelsen  og  deres  Gjen- 
forening  med  Legemet.  Dette  var 
en  gammel  Læresætning  iblandt 
Jøderne.  Paulus  ogsaa  „blev hen- 
rykt ind  i  Paradiset  og  hørte  uud- 
sigelige Ord."  2  Corinth.  12,  4. 
Jesus  siger  i  Johannis  Aabenba- 
ring:  „Den,  som  seirer,  ham  vil 
jeg  give  at  æde  af  Livsens  Træ, 
som  er  midt  i  Guds  Paradiis." 
Aabenb.  2,  7.  Dette  Paradiis  er 
dog  ikke  Stedet  for  opstandne 
Legemer,  men  for  hedengangne 
Aander;  thi  Jesus  siger  til  Røve- 
ren paa  Korset:  „I  Dag  skal  Du 
være  med  mig  i  Paradiis."  Luc. 
23,  43.  To  Dage  derefter,  og  ef- 
ter Opstandelsen  af  hans  Legeme, 
da  Maria  saae  efter  Herren,  og 
han  aabenbarede  sig  for  hende, 
sagde  han  til  hende:  „Rør  ikke 
ved  mig;  thi  jeg  er  endnu  ikke 
opfaren  til  min  Fader,  men  gak 
til  mine  Brødre  og  siig  dem:  jeg 
farer  op  til  min  Fader,  og  Eders 
Fader,  og  til  min  Gud  og  Eders 
Gud."  Joh.  20, 17.  Vilæreraltsaa 
heraf,  at  Jesus  gik  til  Paradiset  i 
Aanden  tilligemed  Røveren  paa 
Korset;  men  han  havde  ikke  været 
med  sit  Legeme  hos  sin  Fader. 

Vi  vil  nu  tale  om  Himmelen, 
som  etBelønningssted  for  de  Ret- 
færdige. Daniel,  da  han  taler  om 
Opstandelsen,  siger:  „Mange  af 
dem,  som  sove  i  Støvet,  skulle  op- 
vaagne;  Somme  til  evigt  Liv,  og 
Somme  til  Skam  og  evig  Vanære." 
Dan.  12, 2.  Jesus  siger,  at  de, som 
har  forladt  Alt  og  fulgt  ham,  „skal 
arve  evigt  Liv."  Matth.  19,  29. 

Der  tales  ogsaa  om  en  Livsens 
Bog.  Paulus  taler  om  Nogle,  hvis 


Navne  var  skrevne  i  den.  Philip. 
4,  3.  Jesus  hentyder  ogsaa  til  det 
samme  i  Joh.  Aabenb.  3,  5„  hvor 
hansiger:  „Den,  som  seirer,  han 
skal  iføres  hvide  Klæder,  og  jeg 
vil  ikke  udslette  hans  Navn  af 
Livsens  Bog;"  og  da  Johannes 
taler  om  det  nye  Jerusalem  i  det 
21,  27.,  siger  han:  „Og  intet 
Ureent  skal  komme  ind  i  den,  ei 
heller  Nogen,  som  øver  Veder- 
styggelighed og  Løgn;  kun  de, 
som  er  skrevne  i  Lammets  Liv- 
sens Bog. "  Deraf  vil  det  sees,  at 
de,  som  adlyder  alle  Guds  Befa- 
linger, og  hvis  Navne  er  skrevne 
i  Lammets  Livsens  Bog,  skal  til- 
sidst  indkomme  i  det  nye  Jerusa- 
lem. Jesus  siger  atter  i  Aabenb. 
3,21.:  „Den,  som  seirer,  ham  vil 
jeg  give  at  sidde  med  mig  paa  min 
Throne,  ligesom  og  jeg  haver  sei- 
ret,  og  sidder  hos  min  Fader  paa 
hans  Throne."  Dette  er  altsaa  den 
Himmel,  saavidt  jeg  kan  forstaae, 
som  Folk  venter  at  komme  til. 

Vi  vil  nu  forsøge  at  udfinde 
dens  Beliggenhed.  Ovenfor  har 
vi  bemærket,  at  de  Hellige  skal 
faae  evigt  Liv,  og  at  de  skal  være 
med  Jesus,  og  ligeledes  i  det  nye 
Jerusalem.  Vi  maa  nu  undersøge 
hvor  Jesu  Rige  skal  være,  og  hvor 
Stedet  skal  være  for  det  nye  Jeru- 
salem. Daniel  siger  i  det  7, 13. 14.: 
„Jeg  saae  i  Synerne  om  Natten 
og  see,  der  kom  En  i  Himmelens 
Skyer,  liig  Menneskens  Søn,  og 
kom  ind  til  den  Gamle  af  Dage, 
og  de  førte  ham  frem  for  ham.  Og 
der  gaves  ham  Magt  og  Ære  og 
Rige,  at  alle  Folk,  Nationer  og 
Tungemaal skulde  tjene  ham;  hans 
Herredømme  var  et  evigt  Herre- 
dømme, som  ikke  forgaaer,  og 
hans  Rige  skal  ikke  fordærves." 
Heraf  finder  vi  altsaa,  at  Jesus 
kommer  for  at  grundlægge  et  Ri- 
ge.   Hvor  er  det  Rige?  Skriften 

siger,  at  alle  Nationer,  Stammer 
og  Tungemaal  skal  tjene  og  lyde 
ham.  Hvor  findes  disse  Nationer, 
Stammer  og  Tungemaal?  Svaret 
er,  paa  Jorden.  Vi  vil  dernæst 
spørge:  Hvor  skal  de  Hellige  væ- 
re? Daniel  siger  i  det  7  C.  27de 
Vers :  „Men  Riget  og  Magten,  og 
Rigernes  Storhed,  som  er  under 
al  Himmelen,  skal  gives  til  det 
Folk,  som  er  den  Allerhøiestes 
Hellige."  Her  finder  vi  altsaa,  at 
Jesus  regjerer  under  hele  Himme- 
len med  sine  Hellige,  og  at  alle 
Nationer,  Herredømmer  og  Mag- 
ter skal  tjene  ham.  Jeg  bemær- 
kede ovenfor,  at  de,  som  seirede, 
skal  være  med  Jesus,  og  tillige- 
med ham  have  det  evige  Liv.  Sa- 
charias  taler  i  det  14de  Cap.  om 
en  Tid,  da  der  skal  blive  en  stor 
Forsamling  af  Folkene  imod  Je- 
rusalem, efter  at  Guds  gamle  Folk, 
Jøderne,  har  forsamlet  sig  der,  og 
Herren  selv  skal  komme  frem  til 
deres  Forsvar.  Han  siger  i  det  3, 
4,  5  og  9  Vers :  „Da  skal  Herren 
drage  ud  og  krige  imod  de  samme 
Hedninger,  som  da  han  pleiede 
at  føre  Strid  paa  Stridens  Dag. 
Og  hans  Fødder  skulle  paa  den 
samme  Dag  staae  paa  Oliebjerget, 
som  er  ligefor  Jerusalem  mod 
Østen,  og  Oliebjerget  skal  revne 
midt  ad  fra  Osten  til  Vesten,  at 
der  skal  blive  en  saare  stor  Dal, 
og  Halvdelen  af  Bjerget  skal  vige 
mod  Norden  og  den  anden  halve 
Deel  deraf  mod  Sønden.  Daskulle 
I  flye  til  mine  Bjerges  Dal;  thi 
Bjergenes  Dal  skal  naae  til  Azal, 
og  I  skulle  flye,  ligesom  I  flyede 
for  Jordskjælvet  i  Ussiæ,  Judæ 
Konges,  Dage;  og  Herren  min 
Gud  skal  komme  og  alle  Hellige 
med  Dig.  Og  Herren  skal  være 
Konge  over  al  Jorden;  paa  den 
samme  Dag  skal  der  være  een 
Herre,  og  hans  Navn  eet."  Vi  fin- 


der altsaa  her,  at  Jesus  skal  kom- 
me, og  alle  hans  Hellige  skal  kom- 
me med  ham;  og  at  Herren  skal 
væreK©ngeovera/«/or(fott.Spørgs- 
maalet  opstaaer  igjen:  Hvor  vil 
Jesus  regjere  tilligemed  sine  Hel- 
lige? Svaret  er  paa  Jorden.  Vi  vil 
atter  henvise  til  Johannis  Aaben- 
baring.  Han  siger  i  det  20, 4:  „Og 
jeg  saae  deres  Sjæle,  som  vare 
halshugne  for  Jesu  Vidnesbyrds 

og  for  Guds  Ords  Skyld 

og  de  bleve  levende, ogregjerede 
med  Christo  de  tusinde  Aar."  Og 
om  vi  ønsker  at  vide  hvor  de  vil 
regjere,  vil  vi  atter  lade  Johannes 
tale  i  det  5te,  9. 10. :  „Fordi  Du  er 
slagtet  og  med  dit  Blod  haver 
kjøbt  os  til  Gud  af  alle  Stammer 
og  Tungemaal  og  Folk  og  Slæg- 
ter. Qg  Du  haver  gjort  os  til  Kon- 
ger og  Præster  for  vor  Gud;  og  vi 
skulle  regjere  over  Jordtn."  Det 
er  unødvendigt  at  anføre  niere  an- 
gaaende  denne  Gjenstand;  det  er 
saa  tydeligt,  at  den,  som  løber  for- 
bi, kan  læse  det.  Jeg  veed,  at  der 
gives  dem,  som  vil  sige  os,  at  dette 
ikke  er  de  Helliges  endelige  Be- 
stemmelse. Jeg  vil  bemærke  her, 
at  mange  store  Tildragelser  vil 
finde  Sted  med  Hensyn  til  Jor- 
dens Renselse,  hvis  omstændelige 
Beskrivelse  ikke  vedkommer  mit 
Æmne  for  Nærværende.  Dog  vil 
jeg  anføre,  at,  dersom  Folk  anta- 
ger at  de  ikke  vil  boe  i  enHimmel 
paa  Jorden,  efter  at  den  er  ren- 
set, tager  de  feil ;  thi  dersom  den 
Lykke  bliver  os  til  Deel,  at  vi  har 
vore  Navne  skrevne  i  Lammets 
Livsens  Bog,  og  kommer  ind  i  det 
nye  Jerusalem,  saa  maa  vi  i  det 
samme  nye  Jesusalem  nedstige 
til  Jorden.  Jeg  synes  jeg  hører 
Personer  sige:  Hvad!  skal  vi  da 
ikke  blive  i  Himmelen?  Jo  — i 
Himmelen;  men  den  Himmel  vil 
være  paa  Jorden;  thi  Johannes 

siger  i  det  21de,  1 — 4.:  „Og  jeg 
saae  en  nye  Himmel  og  en  nye 
Jord,  thi  den  første  Himmel  og 
den  første  Jord  vare  forgaaede 
(rensede  ved  Ild  og  blevne  cele- 
stiale),  og  Havet  var  ikke  mere. 
Og  jeg,  Johannes,  saae  den  hel- 
lige Stad,  det  nye  Jerusalem,  at 
stige  ned  af  Himmelen  fra  Gud, 
beredet  som  Bruden,  smykket  for 
sin  Brudgom.  Og  jeg  hørte  en 
høi  Røst  fra  Himmelen,  som  sag- 
de: see,  Guds  Paulun  er  hos  Men- 
neskene, og  han  skalboehosdem; 
og  de  skulle  være  hans  Folk,  og 
Gud  selv  skal  være  med  dem,  og 
være  deres  Gud.  Og  Gud  skal  af- 
tørre hver  Taare  af  deres  Øine, 
og  Døden  skal  ikke  være  mere, 
ei  heller  Sorrig,  ei  heller  Skrig, 
ei  heller  Pine  skal  være  mere;  thi 
det  Første  er  veget  bort."  Vi  seer 
altsaa  heraf,  at  Jorden  er  Menne- 
skets endelige  Bolig;  og  i  denne 
Hensigt  blev  den  først  skabt,  og 
den  vil  aldrig  opfylde  dens  Ska- 
belses Maal,  indtil  dette  finder 
Sted.  Ei  heller  vil  Mennesket  no- 
gensinde opnaae  Maalet  for  sin 
Skabelse,  indtil  dets  Aand  og 
dets  Legeme  er  luttret  og  det  ind- 
tager sin  sande  Stilling  paa  Jor- 
den. 


Guds  Propheter,  i  enhver  Tids- 
alder, har  skuet  fremad  til  denne 
Tid;  og  medens  Mange  ansaae 
dem  for  Daarer,  lagde  de  en  evig 
Grundvold  for  sig ;  de  saae  med 
Foragt  paa  det  glimrende  Tant, 
som  bedaarede  de  taabelige  og 
fordærvede  Mennesker;  de  kunde 
ikke  føie  sig  efter  deres  Rænker 
og  Bedrageri;  men  med  Guds 
Frygt  for  deres  Øine,  og  en  Kund- 
skab om  det  Tilkommende,  stod 
de  stolt  opreiste  i  Bevidstheden 
om  deres  Uskyld  og  Retskaffen- 
hed, foragtede  baade  Menneske- 
nes Roes  og  Magt,  udholdt  Lidel- 
ser, Savn  og  Død;  omvankende 
i  Faare-  og  Gedeskind,  lidende 
Mangel,  martrede  og  plagede; 
„thi  de  forventede  den  Stad,  som 
haver  Grundvold,  hvis  Bygmester 
og  Forarbeider  er  Gud."  Hebr. 
11,  10.  Derfor  siger  Job  i  det 
19de,  25. 26. :  „Jeg  veed,  at  min 
Frelser  lever,  og  at  han  paa  den 
sidste  Dag  skal  staae  paa  Jorden; 
og  omendskjøndt  Ormene,  efter 
min  Hud,  skal  ødelægge  dette  mit 
Kjød,  skal  jeg  dog  i  mit  Kjød  see 

(Fortsættes.) 


De  Helliges  Eenhed  —  liroderskab  i  Chris  to. 

(Fra  „the  Millennial  Star.") 
(Fortsat  fra  Pag.  184.) 


Vi  har  seet,  at  Christi  og  hans 
Apostlers  Mission  og  Lærdomme 
sigtede  til  Samfundets  Gjenfø- 
delse;  at  Evangeliet  blev  givet  i 
den  Hensigt,  og  at  alle  dets  Be- 
stræbelser vare  i  den  Retning. 
Naar  vi  vdermere  betragter  det 


brede  Grundlag  for  Kirken,  som 
er  fremstillet  af  Apostelen  Paulus 
i  almindelige  Udtryk,  maa  Til- 
liden forøges  angaaende  den 
Kjendsgjerning,  at  i  Guds  Rige 
vil  Verdens  sikkre  og  eneste  Haab 
findes.    „Der  er  eet  Legeme  og 

een  Aand,  ligesom  I  og  ere  kaldte 
til  eet  Haab  i  Eders  Kald,  een 
Herre,  een  Tro,  eenDa,ab,een  Gud 
og  Alles  Fader,  som  er  over  Alle, 
og  ved  Alle,  og  i  Eder  alle."  Dette 
er  i  Sandhed  en  fast  Grundvold 
for  Organisationen  af  et  naturligt 
Samfund. 

Vi  komme  nu  til  at  betragte  Je- 
su Christi  Kirke  af  Sidste  Dages 
Hellige.  Den  gjør  Paastand  paa 
at  være  netop  det  Rige,  som  Da- 
niel sagde,  at  Gud  vilde  oprette  i 
de  sidste  Dage.  Den  tilbyder  sig 
som  Verdens  Haab,  og  denne  Kir- 
kes Ap  o  stier  og  Ældste  erklærer, 
at  de  er  bemyndigede  af  Gud  til 
at  udføre  Samfundets  Gjenfødel- 
sesværk.  Derfor  bør  Eenhed  og 
Broderskab  være  dens  Missions 
høieste  Formaal,  og  dersom  den 
er  af  Gud,  maa  dette  være  Til- 
fældet. 

Vi  vil  undersøge  og  see  om  den- 
ne Kirke  fremstiller  de  anførte 
Træk  og  Retninger;  om  den,  i 
dens  Barndom,  bar  den  guddom- 
melige Lignelse,  og  om  den  under 
sin  Væxt  nogensinde  har  udviklet 
og  frembragt  i  tydeligere  Omrids 
hine  Særkjender,  som  giver  Guds 
Rige  dets  Eiendommelighed,  og 
som  Verden  ikke  har  været  hel- 
dig i  at  efterligne.  Er  det  lykkets 
denne  Kirke,  da  er  dens  Gud- 
dommelighed stadfæstet;  thi  der- 
paa,  siger  Jesus,  „skal  alle  Men- 
nesker kjende,  at  I  ere  mine  Di- 
sciple." „At  de  skulle  være  fuld- 
kommede  til  eet,  at  Verden  kan 
kjende,  atDu  haverudsendtmig." 
Forudsat  at  de  Sidste  Dages  Hel- 
liges Kirke  viser  en  Nærmelse  til 
Eenhed,  det  beviser  ikke  alene, 
at  dens  Oprindelse  er  fra  Himme- 
len, men  stadfæster  ogsaa  Gud- 
dommeligheden af  Christi  Mis- 
sion, hvilket  paa  den  anden  Side 
den  frafaldne  Christenhed    ikke 


gjør;  thi  det,  som  Jesus  erklærede 
at  være  det  ægte  Beviis  for  Ver- 
den paa  hans  Kaldelse,  fremvises 
ikke  af  Secterismen. 

1)  Mormonsk  Theologi  lærer, 
at  Grundvolden  for  Samfundets 
Gjenfødelse  er  en  theocratisk  Re- 
gjeringsform.*)  Denne  indbefat- 
ter Dannelsen  af  en  Samfundstil- 
stand, hvori  Gud  har  Overbesty- 
relsen med  Menneskets  Anliggen- 
der, og  former  ethvert  Forhold. 
Heller  ikke  er  dette  for  de  Hellige 
en  Sag,  som  blot  bestaaer  af  Ord 
—  et  sværmersk  Intet,  en  Phan- 
tasie-Regjering,  eller  en  Drøm  om 
Natten,  der  forsvinder,  naar  Da- 
gen kalder  os  til  travl  Virksom- 
hed; men  for  dem  er  Guds  Konge- 
og  Herredømme  over  dem  lige- 
saa  bogstaveligt  og  virkeligt  som 
en  jordisk  Konges  over  sine  Un- 
dersaatter.  Denne  theocratiske 
Idee  blander  sig  og  gjør  sig  gjel- 
dende  i  deres  daglige  Anliggen- 
der og  Pligter,  og  endog  i  deres 
offentlige  og  huuslige  Fornøiel- 
ser.  Ofte  har  Tilskuere  været  al- 
deles forbausede  over  de  prakti- 
ske Beviser,  som  de  Hellige  giver 
paa  denne  Eiendommelighed  ide- 
res Religion.  HedenskeBegreber 
er  saa  fuldstændigen  vendt  op  og 
ned  paa  og  gjækkede  ved  Mor- 
monernes Maade  at  udføre  Tin- 
gene paa,  som  at  aabne  offentlige 
Fornøielser,  Selskaber  og  Baller 
i  Herrens  Navn,  og  ved  at  paa- 
kalde hans  Velsignelse,  saa  at 
Hjernen  paa  Reisende,  Skriben- 
ter, Præster  og  Folk  er  derved 
sat  i  en  fuldkommen  Forvirring. 
Og  vel  maatte  dette  blive  Tilfæl- 
det, thi  Gud  er  saa  aldeles  ude- 
ladt eller  forglemt  i  det  praktiske 


*)  Det  er  Guds  umiddelbare  Regje- 
ring  formedelst  sit  Præstedomme 
og  sine  aabenbarede  Love. 

Liv  i  Hedningesamfundet,  og  hans 
Regjering  og  Rige  er  saa  rene 
Hjernespind  i  de  Christnes  Ind- 
bildning, at  et  theocratisk  Sam- 
fund er  for  dem  ligesaa  forun- 
derligt, som  deres  egen  Forflyt- 
telse ind  i  en  anden  verden  vilde 
være.  Denne  de  Helliges  Eien- 
dommelighed  i  Modsætning  til 
Hedningevæsenet  er  vigtig  og  be- 
tydningsfuld. Verden  maa  kneise 
med  Nakken  og  vrøvle  om,  at  det 
altsammen  er  religiøs  Naragtig- 
hed; ikkedestomindre  tilkjende- 
giver  disse  de  Helliges  Særkj en- 
der, at  dette  Folk  er  sig  bevidst 
at  være  regjeret  af  Gud,  i  en  saa- 
dan  Grad,  at  det  beskæmmer  det 
falskeligen  saakaldte  christne 
Samfunds   gudsfornegtende    Be- 

f reber  og  Sæder.  Ved  at  vise 
enne  følelige  og  udstrakte  Ind- 
blanden  af  Theocrati  i  dets  Sy- 
stems Virken,  som  Menneskene 
har  behaget  at  kalde  „Mormonis- 
me," beviser  vi  meget  mere  end 
det  først  kunde  synes,  eftersom 
den  praktiske  Guds  Regjering 
maa  være  Grundlaget  for  Samfun- 
dets Gjenfødelse.  Alle  de  gamle 
Hellige  troede  dette;  de  mangel- 
fulde Systemer  i  de  tilbagelagte 
sex  Aartusinder  bekræfter  det; 
Fornuft,  Udviklingsorden  og  Op- 
dragelse forener  sig  ogsaa  i  at 
understøtte  vor  Anskuelse.  Det 
er  en  Grundlov,  saavel  som  en  al- 
mindelig Lov,  at  denHøiere  re- 
gjerer  den  Ringere,  at  Lærlingen 
lærer  af  Mesteren,  og  at  den  vi- 
denskabelige Mand  modtager  Un- 
derviisning  af  Naturen.  Paa  sam- 
me Maade  maa  Gud  anvise  Veien 
til  Ophøielse  og  Fuldkommenhed 
og  lægge  Grundvolden  for  Sam- 
fundets Gjenfødelse.  Det  Sam- 
fund er  ikke  ægte,  hvis  Overho- 
ved Gud  ikke  er.  Eenhed  og  Bro- 
derskab kan  ikke  erholdes,  der- 


som Menneskeslægtens  store  Fa- 
der udelades  fra  Samfundsorga- 
nisationen. Theocrati  har  været 
Regjeringsformen  iblandt  Guds 
Folk  i  alle  Tidsaldre,  om  de  end 
undertiden  har  været  fredløse,  el- 
ler holdte  i  Fangenskab,  eller 
nødte  til  at  skjule  sig  paa  Grund 
af  de  Onde.  De  Sidste  Dages 
Hellige,  derfor,  idet  de  antager 
nævnte  Regjeringsform  i  Lighed 
med  de  fordums  Hellige,  skrider 
ikke  alene  fremad  til  Eenhed  og 
Broderskab  med  Hensyn  til  disse 
af  denne  Uddeling,  men  omfatter 
ogsaa  enhver  trofast  Sjæl  af  Men- 
neskeslægten. Hvor  nær  træffer 
ikke  dette  sammen  med  Christi 
Bøn,  hvor  nøiagtig  er  ikke  Over- 
eensstemmelsen!  „Men  jeg  beder 
ikke  alene  for  disse,  men  ogsaa 
for  dem,  som  formedelst  deres 
Ord  skulle  troe  paa  mig;  paa  det 
de  maae  Alle  være  eet,  ligesom 
du,  Fader,  i  mig,  og  jeg  i  Dig,  at 
de  og  kulle  være  eet  i  os."  ^Mor- 
monismen  afgiver  i  dens  theocra- 
tiske  Grundvæsen  det  sande 
Grundlag  for  Samfundets  Gjenfø- 
delse —  for  Eenhed  og  Broder- 
skab. 

2)  SekteriskChristendomfrem- 
stiller  mange  Slags  Veie,  Tro, 
Haab,  Interesser,  Bestemmelser 
og  Aander;  mange  Slags  Kirke- 
organisationer, Samfund,  Syste- 
mer, Indretninger,  Forsamlinger 
og  Communer,  ligesaa  forskj el- 
lige  fra  hverandre,  som  Handels- 
firmaerne  er  i  nogen  Nation,  lige- 
saa talrige  ogkappendemedhver- 
andre  som  de  næsten  talløse  Ud- 
salgssteder i  det  handelsdrivende 
England.  I  Sandhed,  endog  disse 
sidste  tjener  alene  til  at  udgjøre 
den  store  Adskillelse  iblandt  Fol- 
ket og  Interessens  Splittelse,  som 
er  saa  almindelig  i  Nutidens  Sam- 
fund. 

Som  ovenfor  bemærket,  dette 
er  i  Religionen  forsvaret  som  held- 
foringende  Kappelyst,  nødvendig 
for  Christendommens  Fremgang; 
og  i  timelige  Anliggender  ansees 
det,  at  Samfundet  kan  ikke  løbe 
paa  Civilisationens  Bane  uden 
denne  Kappen.  Hvad  der  an- 
gaaer  den  religiøse  Deel  afSpørgs- 
maalet,  saa  kan  vi  ikke  fatte  hvor- 
ledes dette  Uhyre,  Sekterismen, 
med  de  mange  Hoveder  og  man- 
ge Legemer,  kan  bidrage  til  Chri- 
stendommens Fremgang,  efter- 
som Christi  Evangelium  indbe- 
fatter Eenhed  og  Broderskab.  Og 
alligevel  siger  man  os,  at  uanseet 
alt  dette,  er  det  dog  kun  een  Kir- 
ke, Dele  af  Christi  Legeme;  men 
dersom  denne  Splittelse  er  blot 
en  Skuffelse,  vil  det  være  vanske- 
ligt at  sige,  hvori  den  adskiller 
sigfra Virkeligheden.  Endskjøndt 
man  siger  os,  at  Uovereensstem- 
melsen  er  ikkun  angaaende  min- 
dre Punkter,  vilde  det  ikkedes- 
mindre  blive  vanskeligt  logisk  at 
bevise,  hvorledes  det  kan  være 
mindre  væsentligt,  som  saa  almin- 
deligt har  en  skadelig  Indvirken 
paa  Samfundet,  og  frembringer 
den  nærværende  Tingenes  Til- 
stand, hvorledes  Overeensstem- 
melse  angaaende  nogle  faa  Punk- 
ter kan  opveieMeningsforskjellen 
angaaende  de  titusinder,  eller 
hvorledes  Enighed  kan  trium- 
phere,  naar  Sekterismen  er  seier- 
rig  paa  enhver  Mark.  Til  Trods 
for  disse  Nutidens  Samfunds  her- 
skende Begreber  og  Særkjender, 
lærer  de  Helliges  Theologi,  at  de 
maa  blive  eet  baade  i  aandelige 
og  timelige  Ting.  Den  holder  for, 
at  ingen  Sag  er  ringe,  som  er  i 
Fjendskab  med  Eenhed  og  Bro- 
derskab, ei  heller  er  Noget  uvæ- 
sentligt, som  bidrager  til  at  danne 
disse  Førhold,    Den  indskærper 


den  Idee,  at  der  maa  være  en  fuld- 
kommen Overeensstemmelse  i 
Legeme,  Aand,  Tro,  Haab,  Lær- 
dom, Interesse  og  Bestemmelse. 
Ved  Gjennemførelsen  af  disse 
Hoved-Anskuelser  erklærer  den, 
at  der  er  blot  een  Saliggjørelses- 
plan  for  alle  Adams  Sønner.  Der 
lindes  ingen  Voldgiftskjendelse  i 
dette  System.  Dissenter  og  Geist- 
lige, Papister  og  Hedninger,  For- 
tidens som  Nutidens,  maa  alle 
komme  ind  ad  den  samme  Dør  og 
vandre  paa  den  samme  Sti,  der- 
som de  skal  opnaae  celestial  Her- 
lighed. Naar  de,  som  er  i  Mørke 
angaaende  Saliggjørelsens  store 
System,  fremkaster  for  de  Hellige 
Tilværelsen  af  Lo  ven  omdekjøde- 
lige  Bud  i  gamle  Israel,  og  paa- 
staaer,  at  Evangeliet  blev  ikke 
prædiket  førend  i  Christi  Dage, 
henviser  Brødrene  dem  til  saa- 
danne  Skriftsteder,  som:  „Den 
(Loven)  blev  føiet  til  for  Overtræ- 
delsers Skyld."  „Thi  for  os  blev 
Evangeliet  prædiket,  ligesaa  vel 
som  for  hine;  men  Ordet,  som  præ- 
dikedes, gavnede  dem  ikke,  fordi 
det  var  ikke  forenet  med  Tro  hos 
dem,  som  hørte  det."  „I  Elske- 
lige! da  jeg  alvorligen  havde  for 
at  tilskrive  Eder  om  den  fælles 
Frelse,  fandt  jeg  det  fornødent  at 
tilskrive  Eder  med  Formaning  om 
at  stride  for  den  Tro,  som  een- 
gang  er  over antvor det  de  Hellig e ;" 
og  mange  andre  bibelske  Anviis- 
ninger,  at  de  Troende  i  alle  Tids- 
aldre, som  ikke  forhærdede  deres 
Hjerter,  forstod  Evangeliet  og 
blev  frelst  ved  det,  I  Sandhed,  i 
ovenstaaende  Anførsler  er  frem- 
sat Exempler  for  de  Hellige  baa- 
de af  Paulus  og  Juda  paa  hvad 
der  var  skeet  før  deres  Tid.  Men 
om  der  endog  ikke  var  saadanne 
Anviisninger  i  den  hellige  Bog  — 
ja,  om  Bibelen  end  ikke  var  ble- 

ven  skreven,  og  alle  Spor  af  For- 
tidens Historie  var  tabte,  vilde 
dog  deSidste-Dages-Helligevære 
lige  overbeviste  om  dette  Punkt. 
Aanden  af  deres  Religion  vilde 
nøde  dem  til  at  antage  denne  An- 
skuelse om  Gjenstanden.  Deres 
Tilbøielighed  og  Hang  til  Eenhed 
og  Broderskab,  som  var  og  er 
hos  alle  Hellige,  og  som  er  plantet 
i  deres  Hjerter  ved  den  Hellig- 
Aand,  vilde  ikke  lade  dem  be- 
tragte Tingen  i  noget  andet  Lys. 
Om  end  ikke  eet  Ord  var  bleven 
skrevet  desangaaende,  den  Over- 
bevisning hos  dem  vilde  være  lige 
saa  stærk:  „Al  de  Alle  maa  være 
eet"  Med  denne  Nøgle  kan  en- 
hver Biomstændighed  oplukkes. 
Der  siges  her  i  Sandhed  fra  Be- 
gyndelsen til  Enden  i  almindelige 
Udtryk :  „En  fuldkommen  Over- 
eensstemmelse  i  alle  Punkter. 

3)  De  Sidste  Dages  Hellige  er 
ikke  alene  enige  med  de  forrige 
Dages  Hellige  i  en  almindelig  Be- 
tydning, men  ogsaa  i  enhver  the- 
okratisk  Enkelthed.  For  dem 
maa  der  nu  ligesaavel  som  i  Petri, 
Jacobi,  Johannis  og  Pauli  Dage 
være  inspirerede  Apostler,  Pro- 


pheter,  Evangelister,  Hyrder, 
Halvfj  erdsindsty  ver,  Ældster,  Læ- 
rere og  enhver  anden  Embeds- 
mand i  Kirkens  Organisation.  De 
er  ogsaa  visse  paa,  at  Kirkens  Or- 
ganisation i  Christi  Dage  stemte 
overeens  med  Kirkens  i  enhver 
anden  Tidsalder.  Naar  sekteri- 
ske Præster  siger  dem,  at  saa- 
danne  Embedsmænd  er  unødven- 
dige nu,  og  at  denne  Tingenes  Or- 
den ikke  var  bestemt  til  at  ved- 
blive, ændser  de  ikke  saadanne 
Vrangslutninger.  Mormonsk  The- 
ologi  og  denHellig-Aandhenpe- 

ger  til  Eenhed  og  Broderskab  i 
'rganisationen,  ligesaa  vel  som  i 
alt  Andet.  Angaaende  Vaaset 
om  det  mindre  Væsentlige  i  Reli- 
gion kunde  der  dog  passende 
spørges:  Dersom  Nutidens  Chri- 
stendom havde  den  samme  Orga- 
nisation, og  den  samme  Tingenes 
Tilstand,  som  de  forrige  Dages 
Hellige  klyngede  sig  saa  fast  til, 
og  som  de  Sidste  Dages  Hellige 
ligesaa  vedholdende  klynger  sig 
til,  om  den  da  vilde  være  det  store 
Uhyre  med  de  mange  Hoveder  og 
mange  Legemer,  som  den  nu  er? 
(Fortsættes.) 


Skandinaviens  Stjerne. 


Den  1ste  April. 

Vi  har  erfaret,  at  de  to  sidste  Haandkarrecompagnier  af 
Emigranter  ankom  den  9de  og  30te  Novbr.  sidstleden.  Iblandt 
dem,  der  ankom  den  9de,  antager  vi  at  de  skandinaviske  Emi- 
granter var.  Paa  Grund  af  den  sene  Aarstid  havde  de  lidt  Be- 
sværligheder formedelst  Uveir  og  Kulde,  men  tilstrækkelig 
Hjælp  af  Trækdyr  og  Vogne,  ladte  med  Levnetsmidler  og  Klæder 
var,  ved  det  første  Præsidentskabs  Omhu,  og  ved  de  Helliges  i 
Utah  Beredvillighed  at  hjælpe,  udsendte  til  at  møde  dem,  tage 
dem  op  og  vederqvæge  dem.  Dødeligheden  har  været  mindre 
iblandt  Haandkarrecompagnierne,  end  de  foregaaende  Aar  iblandt 
Vogntogscompagnierne.  —  Vi  henviser  vore  Læsere  til  følgende 
Anmeldelse  af  vor  elskelige  Broder  Præsident  Grants  Døds.  Han 
var  agtet  og  elsket  som  en  stor  Mand  i  Israel. 


Præsident  JTedediah  ML.  Grant  s  1>o<l 


Ifølge  Efterretninger  fra  Utah  har  vi  den  sørgelige 
Efterretning  at  meddele,  at  Jedediah  M.  Grant,  Præsident 
Brigham  Youngs  anden  Raadgiver,  døde  Mandag  Aften  de  n 
lste  December  1855,  Kl.  10  og  20  Minutter  i  en  Alder  af 
40  Aar,  efter  en  Sygdom,  som  varede  omtrent  2  Uger,  og 
begyndte  med  Forkjølelsesfeber  og  endte  med  Lunge- 
betændelse. Denne  pludselige  og  uventede  Tildragelse  vil 
fremmane  deeltagende  Følelser  af  Sorg  og  Bedrøvelse  iblandt 
alt  Guds  Folk,  men  fornemmelig  iblandt  dem,  som  var 
nærmere  bekjendte  med  denne  store  og  gode  Mand  i  Israel. 
Han  indtraadte  i  Kirken  i  sin  tidlige  Ungdom,  og  har 
været  med  de  Hellige  i  alle  deres  Trængsler  og  Gjenvor- 
digheder.  Hans  Trofasthed  i  Modgang  og  Medgang  — 
hans  utrættelige  Udholdenhed  og  Charakteerfasthed  —  hans 
ubegrændsede  Kjærlighed  for  Sandhedens  Sag  —  hans 
varme  Hengivenhed  for  de  Hellige,  forenet  med  et  utvungent 
selskabeligt  Væsen,  gjorde  ham  elsket  af  mange  Tusinder. 
I  mange  Aar  indehavde  han  den  høie  og  vigtige 
Stilling  som  een  af  de  syv  Præsidenter  over  alle  de  Halv- 
fjerdsindstyve, og  var  meget  agtet  og  elsket  i  denne  an- 
svarsfulde Stilling.  Ved  Militsen  var  han  General-Major  og 
tjente  med  Hæder  og  Værdighed  og  nød  Alles  Kjærlighed 
og  Bifald.  Som  Borgemester  i  Saltsøstaden  har  han  fremmet 
sine  Medborgeres  Velfærd  ved  at  udtænke  og  udføre  nyttige 
Planer.  I  den  lovgivende  Forsamling  var  han  mange  Gange 
eenstemmigen  valgt  som  Husets  Præsident.  I  denne  hæder- 
lige Stilling  fremviste  han  paa  en  mærkelig  Maade  saadanne 
Charakteertræk,  som  saa  ypperligen  qvalificerede  ham  til 
at  præsidere  over  hiin  værdige  Forsamling.  Men  i  det  høie 
og  hellige  Kald  som  een  af  de  tre  Præsidenter  over  Guds 
Kirke  paa  Jorden  skinnede  hans  Viisdom  og  Talenter  aller- 
klarest. Den  Hellig-Aands  Lys  og  Kraft  var  mægtigen  i 
ham.  Hans  Ord  var  som  Torden  og  slog  som  den  stærke 
Lynild  ned  i  Hyklerens  og  Overtræderens  Hjerte.  Sandhe- 
dens ildfulde  Sprog  flød  fra  hans  Læber  og  trængte  ind  og 
ransagede  Menneskenes  Indre.  Hans  uophørlige  Arbeide, 
i  det  forgangne  Aar,  i  Reformationsværket  iblandt  de  Hellige 
vil  aldrig  forglemmes  hverken  i  Tid  eller  Evighed.  Han  er 
nu  gaaet  til  Guds  Paradiis,  og  forenet  med  de  Forløstes 
utallige  Hær,   vil   han   fornye  sit  Arbeide  i  Aandevérdenen 

,  med  at  forberede  dem  til  Opstandelsen. 

Farvel,    elskelige  Broder   Grant!    Farvel   for    en    kort 

I  Tid!    Du  er  gaaet  bag  Sløret;  trofast  var  dit  Arbeide  her; 

j  herlig  vil  din  Hvile  vorde  der;  velsignet  være  dit  Minde! 

Prøver  »lunderne! 

(Uddrag  af  Joseph  Smiths  Journal  fer  April  1842.) 
(Fortsat  fra  Pag.  159.) 


Ved  at  efterspore  Tingen  fra 
€rrunden  af,  og  betragte  den  phi- 
Itosophisk,  vil  vi  finde  en  meget 
væsentlig  Forskjel  imellem  Lege- 
met og  Aanden.  Legemet  anta- 
ges at  være  organiseret  Materie, 
<sg  Aanden  antages  af  Mange  at 
være  immateriel,  d.  e.  uden  Sub- 
stants.  Vi  beder  om  Tilladelse  at 
være  af  en  anden  Mening,  og  paa- 
staaer,  at  Aanden  er  substantiel, 
at  den  er  materiel;  men  at  den  be- 
staaer  af  en  mere  reen,  elastisk 
Materie,  end  Legemet;  —  at  den 
var  til  før  Legemet,  kan  være  til  i 
Legemet,  og  vil  være  til,  skilt  fra 
Legemet,  naar  det  vil  hensmuldre 
til  Støv;  og  at  den  i  Opstandelsen 
atter  vil  vorde  forenet  med  Lege- 
met. 

Uden  at  indlade  mig  paa  at  be- 
skrive denne  mysteriøse  Forbin- 
delse, og  de  Love,  som  regjerer 
Menneskets  Legeme  og  Aand,  de- 
res Forhold  til  hinanden,  og  Guds 
Bestemmelse  med  Hensyn  til  Men- 
neskets Legeme,  vil  jeg  ikkun  be- 
mærke, at  Menneskeaanderne  er 
evige,  at  de  er  regjerede  af  det 
samme  Præstedømme  som  Abra- 
ham, Melchisedeck  og  Apostlerne; 
at  de  er  organiserede  efter  dette 
Præstedømmes  Orden,  som  er 
evigt,  „uden  Dages  Begyndelse 
eller  Aars  Ende;"  at  de  alle  bevæ- 
ger sig,  hver  i  deres  Virkekredse, 
øg  er  regjerede  ved  Guds  Lov; — 
at,  naar  de  kommer  tilsyne  paa 
Jorden  (i  Kjødet),  er  de  i  en  Prø- 
veetand, og  beredes,  om  de  er 
retfærdige,  for  en  tilkommende 
og  større  Herlighed ;  —  at  gode 
Menneskers  Aander  kan  ikke  give 
sig  af  med  de  onde  Aander,  uden- 


for de  foreskrevne  Grændser*,  thi 
„Michael,  Erke -Engelen,  turde 
ikke  fremføre  en  Sespotteises- 
Dom  imod  Djævelen,  men  sagde: 
Herren  straffe  Dig!"  Juda9V. 

Det  synes  ogsaa,  at  de  onde 
Aander  har  deres  Skranker, 
Grændser  og  Love,  hvorved  de 
regjeres  eller  styres,  og  kjender 
deres  tilkommende  Skjæbne;  der- 
for sagde  de,  som  var  i  den  Be- 
satte, til  Frelseren :  Er  Du  kom- 
men for  at  plage  os  før  Tiden;"  og 
da  Satan  fremstillede  sig  for  Her- 
ren iblandt  Guds  Sønner;  sagde 
Herren  til  ham:  „Hvorfra  kommer 
Du?  og  Satan  svarede  Herren  og 
sagde :  „fra  at  gaae  omkring  paa 
Jorden,  og  vandre  op  og  ned  paa 
den;"  og  han  kaldes udtrykkeli- 
gen  i  Skriften  for  den  Fyrste,  som 
haverMagtiLuften;ogdetersaare 
tydeligt,  at  de  onde  Aander  be- 
sidde en  Magt,  som  ikkun  kan 
holdes  i  Tømme  af  dem,  som  har 
Præstedømmet,  hvilket  vi  forhen 
har  bemærket  i  Tilfældet  med  de 
syv  Sønner  af  Skeva,  Ap.  Gj.  19. 

Efter  at  have  sagt  saa  meget 
angaaende  almindelige  Princi- 
per, uden  særskilt  Hensyn  til  den 
særegne  Stilling,  Magt  og  Indfly- 
delse, som  Troldkarlene  i  Ægyp- 
ten havde,  eller  Jødernes  Trold- 
qvinder  og  Troldmænd,  eller  Hed- 
ningernes Orakler,  deres  Sorte- 
kunstnere, Spaamænd  ogStjeme- 
tydere,  eller  de  Maanesyge,  eller 
de,  som  var  besatte  af  Djævle  i 
Apostlernes  Dage,  vil  vi  anføre 
og  søge  at  fremstille  (ved  Hjælp 
afSkriften)  nogle  faa  Tilfælde  af 
Opdagelse    af  falske  Aander   i 

nyere  Tider,  og  i  denne  Tid, hvori 
vi  lever. 

De  „franske  Propheter"  var  i 
Besiddelse  af  enAand,sombedrog; 
de  fandtes  iVivario  ogDauphinée 
i  stort  Antal  i  Aaret  1688,  hvori 
blandt  mange  Drenge  og  Piger 
fra  7  til  25  Aar  gamle ;  de  havde 
besynderlige  Anfald,  ledsagede 
med  Skjælvning  og  Besvimelse ; 
hvorunder  de  udstrakte  Arme  og 
Been ;  de  forblev  en  Stund  i  en 
Henrykkelsestilstand,  og  naar  de 
kom  til  Bevidsthed  igjen,  yttrede 
de  alt,  hvad  derkomideresMund; 
(see  Bucks  theologiskeLexicon). 

Gud  har  aldrig  havt  Propheter, 
som  handlede  paa  denne Maade; 
der  var  aldrig  noget  Usømmeligt 
i  Herrens  Propheters  Fremgangs- 
maade  i  nogen  Tidsalder;  heller 
ikke  havde  Apostlerne  eller  Pro- 
pheterne  i  Apostlernes  Dage  no- 
get Saadant.  Paulus  siger:  „I 
kunne  alle  prophetere  den  Ene 
efter  den  Anden;  men  dersom  en 
Anden,  som  sidder  der,  faaer  en 
Aabenbarelse,  da  tie  den  Første, 
thi  Propheternes  Aander  ere  Pro- 
pheterne  underdanige"  men  i  de 
ovenberørte  Tilfælde  rinder  vi,  at 
Propheterne  er  Aanden  underda- 
nig, og  falder  omkuld,  har  Kram- 
petrækninger, vælter  sig  og  be- 
svimer formedelst  Indflydelsen  af 
den  Aand,  som  har  fuldkommen 
Herredømme  over  dem.  Paulus 
siger:  „Alt  skee  sømmeligen  og 
med  Orden;"  men  i  de  omtalte 
Tilfælde  linder  vi  den  største 
Uorden  og  Usømmelighed  i  Maa- 
den,  hvorpaa  baade  Mænd  og 
Qvinder  gebærde  sig.  Den  sam- 
me Regel  kan  anvendes  ved  man- 
ge af  Nutidens  Religionsopvæk- 
keres  Falden  omkuld,  Vælten  om- 
kring, Besvimelser,  Rystelser  og 
Henrykkelser;  hvilket  ikke  er  be- 


virket af  Guds  Aand,  som  ikke  er 
Forvirringens,menFredensAand. 

Johanna  Southcott  paastod  at 
være  en  Prophetinde,  og  skrev  en 
Bog  om  Prophetier  i  1804,  hun 
blev  Grundlæggeren  af  et  Folk, 
som  endnu  findes.  Hun  skulde 
føde,  paa  et  bestemt  Sted,  en  Søn, 
som  skulde  være  Messias,  hvilket 
slog  feil.  Fraseet  dette,  læser  vi 
nogensteds  i  Guds  Ord  om  en 
Qvinde,  som  grundlagde  en  Kir- 
ke? Paulus  formaner  Qvinderne 
paa  hans  Tid  „til  at  tie  stille  i  For- 
samlingerne, men  om  de  ønsker 
Underviisning  om  Noget,  da  ad- 
spørge de  deres  Mænd  hjemme;" 
han  vilde  ikke  tilstede  en  Qvinde 
„at  byde,  eller  herske,  eller  an- 
masse sig  Myndighed  i  Menighe- 
den;" men  i  det  omtalte  Tilfælde 
finder  vi  en  Qvinde  at  være  en 
Kirkes  Stifter,  Aabenbarer  og 
Veileder,  dens  Alpha  og  Omega, 
tvertimod  enhver  anerkj endt  Re- 
gel, Grundsætning  og  Orden. 

Jemimah  Wilkinson  var  en  an- 
den Prophetinde,  som  figurerede 
vidt  og  oredt  i  Amerika  i  det  for- 
løbne Aarhundrede.  Hun  angav, 
at  hun  blev  syg  og  døde,  og  at 
hendes  Sjæl  foer  til  Himlen,  hvor 
den  endnu  er.  Strax  derefter  blev 
hendes  Legeme  gjenoplivet  af 
Christi  Aand  og  Kraft,  derpaa 
stod  hun  frem  som  en  offentlig 
Lærer  og  erklærede,  at  hunhavde 
umiddelbar  Aabenbaring.  Den 
Hellige  Skrift  paastaaer  bestemt, 
at  „Førstegrøden  er  Christus;  der- 
næst de,  som  ere  Christi  udi  hans 
Tilkommels  e ;  der  p  aa  k  o  mm  er  En- 
den." Men  Jemimah,  efter  hen- 
des Vidnesbyrd,  døde  og  opstod 
igjen  før  den  i  Skriften  omtalte 
Tid.  Forestillingen  om  at  hendes 
Sjæl  var  i  Himmelen,  medens  hen- 
des Legeme  levede  paa  Jorden,  er 

bagvendt.  Da  Gud  blæste  Livets 
Aande  i  Menneskets  Næse,  blev 
han  en  levende  Sjæl,  forinden 
havde  han  intet  Liv,  og,  da  det 
blev  borttaget,  døde  hans  Lege- 

feme,  og  saaledes  gik  det  med 
'reiseren,  da  Aanden  forlod  Le- 
gemet, heller  ikke  blev  hans  Le- 
geme levende,  indtil  hans  Aand 
vendte  tilbage  i  Opstandelsens 
Kraft.  Men  JemimahWilkin,  som 
sagde,  at  hendes  Sjæl  (Liv)  var 
i  Himmelen,  og  hendes  Legeme 
uden  Sjælen  (eller  Livet)  paa  Jor- 
den, levende  (uden  Sjælen,  eller) 
uden  Liv. 

Irvingitterne  er  et  Folk,  som 
har  efterlignet  Sandheden,  maa- 
skee  nærmest  af  nogen  af  Nuti- 
dens Sekterere.  De  begyndte  om- 
trent for  10  Aar  siden  (eller  1832) 
i  Staden  London  i  England;  de 
har  dannet  Menigheder  i  forskjel- 
lige  Dele  af  England  og  Skot- 
land, og  nogle  faa  i  Øvre  Canada 
i  Amerika.  Hr.  Irving,  deres  Stif- 
ter, varen  lærd  og  talentfuld  Præst 
i  den  skotske  Kirke ;  han  var  en 
stor  Logiker,  og  en  kraftig  Taler, 
men  derhos  vild  og  sværmersk  i 
sine  Anskuelser.  Som  han  bevæ- 
gede sig  i  de  høiere  Kredse, 
og  besad  Talent  og  Nidkjærhed, 
bragtes  han  i  en  Stilling  at  blive 
en  anseet  Mand,  og  at  opreise  et 
Samfund,  som  er  kaldet  efter  hans 
Navn. 

Irvingitterne  har  Apostler,  Pro- 
pheter,  Hyrder,  Lærere,  Evange- 
lister og  Engle.  De  paastaaer  at 
have  Tungemaalsgaven  og  Ud- 
læggelsen af  Tungemaal,  og,  i 
nogle  faa  Tilfælde,  Helbredel- 
sens Gave. 

Den  første  prophetiske  Aand, 
som  lagdes  for  Dagen,  var  i  Jom- 
fruerne Campbells,  som  Hr.  Ir- 


ving traf  sammen  med,  paa  en 
Reise  i  Skotland;  de  havde,  hvad 
der  kaldtes  i  deres  Sekt,  „Yttrin- 
ger,"  som  øiensynligen  fremkom 
ved  overnaturlig  Paavirken.  Hr. 
Irving,  som  faldt  i  den  alminde- 
lige Vildfarelse,  at  ansee  alle  over- 
naturlige Tilkjendegivelser  som 
kommende  fra  Gud,  tog  dem  med 
sig  til  London,  og  indførte  dem  i 
sin  Menighed. 

De  blev  ærede  som  Guds  Pro- 
phetinder,  ognaar  de  talte,  maatte 
Irving  eller  hvilkensomhelst  af 
hans  Præster  tie  stille.  De  var  be- 
synderligen  paavirkede  i  For- 
samlingen, og  fremkom  med  un- 
derlige Yttringer,  givne  med  en 
unaturlig,  skingrende  Stemme,  og 
med  Gysen  bevirkende  Lyd  gjor- 
de de  hyppigen  Brug  af  nogle  faa 
afbrudte,  usammenhængende  Sæt- 
ninger, som  var  tvetydige,  forvir- 
rede og  uforstaaelige ;  til  andre 
Tider  var  de  mere  forstaaelige. 
De  pleiede  ofte  udraabe:  „Der  er 
Synd!  Der  er  Synd!"  Og  Hr.  Ir- 
ving blev  dreven,  under  Indfly- 
delsen af  denne  Anklage,  til  at 
falde  ned  paa  sine  Knæe  for  den 
offentlige  Forsamling  og  bekjen- 
de  sin  Synd,  ikke  vidende  om  han 
havde  syndet  eller  hvori,  eller  om 
det  gjaldt  ham  selv  eller  nogen 
Anden.  Under  disse  Foretagen- 
der var  de  talende  Personers  Le- 
gemer mægtigen  paavirkede,  de- 
res Ansigter  var  fordreiede,  de 
havde  hyppige  Krampetræknin- 
ger i  deres  Hænder,  og  det  hele 
System  var,  med  Mellemrum,  hef- 
tigen  fortrukket;  det  formodedes 
dog,  at  de  undertiden  talte  i  rig- 
tige Tungemaal,  og  havde  rigtige 
Udlægninger. 

(Fortsættes). 


Marts.    1836. 

Jeg  spurgte  derpaa  de  forskjel- 
lige  Qvoruraer  særskilt,  og  der- 
efter den  hele  Forsamling,  om  de 
antog  Indvielsesbønnen ,  og  an- 
erkjendteHuset  som  indviet.  Stem- 
megivningen  var  eenstemmigen 
bekræftende  i  ethvert  Tilfælde. 

Herrens  Nadver  blev  derpaa 
administreret;PræsidentDon  Car- 
los Smith  velsignede  Brødet  og 
Vinen,  som  blev  omdeeltafadskil- 
lige  Ældste  til  Menigheden;  hvor- 
efter jeg  bar  Vidnesbyrd  om  min 
Mission  og  om  Engles  Betjening. 

Præsident  Don  Carlos  Smith 
bar  ogsaa  Vidnesbyrd  om  Sand- 
heden af  Herrens  Værk,  hvor- 
med vi  var  beskjæftigede. 

Præsident  Oliver  Cowdery  be- 
vidnede Sandheden  af  Mormons 
Bog  og  af  Herrens  Arbeide  i  disse 
sidste  Dage. 

Præsident  F.  G.  Williams  op- 
stod og  bevidnede,'atmedensPræ- 
sident  Rigdon  bad  sin  første  Bøn, 
kom  en  Engel  ind  igjennem  Vin- 
duet og  tog  Sæde  imellem  Fader 
Smith  og  ham,  og  forblev  der  un- 
der hans  Bøn. 

Præsident  David  Whitmer  saae 
ogsaa  Engle  i  Huset. 

Præsident  Hyrum  Smith  gjorde 
nogle  passende  Bemærkninger  og 
lykønskede  dem,  som  havde  ud- 
holdt saa  megen Møie  og  Savn  for 
at  bygge  Huset. 

Præsident  Rigdon  gjorde  der- 
efter nogle  passende  Slutnings- 
bemærkninger,  og  en  kort  Bøn, 
hvorefter  vi  beseglede  Dagens 
Forretninger  ved  at  raabe  Hosi- 
anna, Hosianna,  Hosianna  for  Gud 
og  Lammet,  tre  Gange,  beseg- 
lende det  hver  Gang  med  Amen, 
Amen  og  Amen. 


Præsident  Brigham  Young  gav 
en  kort  Tale  i  Tungemaal,  og 
David  W.  Patten  udlagde,  og  gav 
selv  en  kort  Opmuntring  i  Tunge- 
maal, hvorefter  jeg  velsignede 
Forsamlingen  i  Herrens  Navn,  og 
den  adskiltes  lidt  over  Kl.  4,  efter 
at  have  viist  den  roligste  Opførsel 
under  hele  Tjenesten. 

Jeg  mødtes  med  Qvorumerne 
om  Aftenen  og  underviste  dem 
angaaende  Ordinancen  Fodtvæt- 
ningen, som  de  skulde  forrette 
den  paafølgende  Onsdag;  og  gav 
dem  Underviisning  med  Hensyn 
til  Prophetiens  Aand,og  opfordre- 
de Forsamlingen  til  attaleogikke 
frygte  for  at  prophetere  Godt  om 
de  Hellige;  thi  dersom  I  prophe- 
terer  om  at  Høiene  skal  synke,  og 
at  Dalene  skal  høines,  og  atZions 
Fjender  skal  falde  og  Guds  Rige 
reise  sig,  da  skal  det  skee.  Un- 
dertryk ikke  Aanden,  thi  den  Før- 
ste, der  aabner  sin  Mund,  skal 
modtage  Prophetiens  Aand. 

Broder  G.  A.  Smith  opstod  og 
begyndte  at  prophetere,  da  en 
Larm  blev  hørt,  ligesom  Lyden 
af  et  fremfarende  vældigt  Veir, 
som  fyldte  Templet,  og  hele  For- 
samlingen opstod  paa  een  Gang, 
paavirket  af  en  usynlig  Kraft; 
Mange  begyndte  at  tale  i  Tunge- 
maal og  at  prophetere;  Andre 
saae  herlige  Syner;  og  jeg  saae 
Templet  opfyldt  med  Engle,  hvil- 
ken Kjendsgjerning  jeg  meddelte 
Forsamlingen.  Folket  i  Nabola- 
vet kom  løbende  tilsammen,  (thi 
de  hørte  en  usædvanlig  Lyd  in- 
denfor, og  saae  et  skinnende  Lys 
som  en  Ildstøtte  at  hvile  paa  Tem- 
plet,) og  var  forundrede  over  det, 
som  tildrog  sig. 

Antallet  af  de  tilstedeværende 
Embedsmænd  ved  denne  Leilig- 
hed  ver  firehundrede  og  sexten, 
hvilket  var  et  større  Antal,  end 
som  nogensinde' før  havde  forsam- 
let sig  ved  tidligere  Leiligheder. 

Dette  vedblev  indtil  Forsam- 
lingen sluttede  Kl.  11  om  Aftenen. 

Mandag  den  28de.  Bivaanede 
Skolen.  Noget  varmt,  som  om 
Foraaret. 

Tirsdag  den  29de.  Bivaanede 
Skolen,  hvilken  var  den  sidste 
Dag  afvort  Kursus  i  hebraiske  Fo- 
relæsninger af  Professor  Seixas. 

Kl.  11  Form.  mødte  Præsiden- 
terne Joseph  Smith  junior,  Fre- 
derik G.  Williams,  Sidney  Rig- 
don, Hyrum  Smith  og  Oliver  Cow- 
dery  i  det  Allerhelligste  i  Her- 
rens Huus,  og  anraabte  ham  om 
en  Aabenbaring,  angaaende  vor 
Dragen  op  til  Zion  og  andre  vig- 
tige Ting.  Efter  at  vi  havde  for- 
enet os  i  Bøn,  skete  Aandens  Røst 
til  os,  at  vi  skulde  komme  ind  i 
dette  Sted  tre  Gange,  og  ogsaa 
tilkalde  de  andre  Præsidenter,  de 
to  Biskopper  og  deres  Raad,  En- 
hver at  staae  paa  sin  Plads,  og  at 
faste  hele  Dagen  og  ligeledes  Nat- 
ten, og  at  under  dette,  dersom  vi 
vilde  ydmyge  os,  skulde  vi  faae 
videre  Meddelelse  fra  ham.  Efter 
at  dette  Ord  var  modtaget,  sendte 
vi  strax  Bud  efter  de  andre  Brødre, 
som  indfandt  sig. 

Præsidentskabet  skred  frem  til 
at  ordinere  George  Boosinger  til 
Overpræstedømmet  og  salve  ham. 
Dette  var  som  en  Følge  af,  at  han 
havde  tjent  os  med  timelige  Ting 
i  vor  Nød,  og  ligeledes  fordi  han 
forlod  Stedet  netop  inden  Indviel- 
sen af  Herrens  Huus  for  at  bringe 
os  de  timelige  Midler  forhen  om- 
talte. Strax  derefter  skete  Her- 
rens Ord  til  os  ved  Præsident  Jo- 
seph Smith  junior,  at  de,  som  havde 


indtraadt  i  det  hellige  Sted,  maat- 
te  ikke  forlade  Huset  førend  om 
Morgenen,  men  sende  Bud  efter 
saadanne  Ting,  som  var  nødven- 
dige, og  ligeledes  under  vort  Op- 
hold, maatte  vi  rense  vore  Fødder 
og  nyde  Sakramentet,  at  vi  kunde 
blive  helligede  for  ham,  og  derved 
blive  skikkede  til  at  forrette  i  vort 
Kald  den  paafølgende  Morgen  og 
toe  de  Ældstes  Fødder. 

I  Overeensstemmelse  dermed 
gik  vi  frem  at  rense  vore  Ansig- 
ter og  vore  Fødder,  og  gik  der- 
paa  frem  med  at  toe  hverandres 
Fødder.  Præsident  Sidney  Rig- 
don toede  først  Præsident  Joseph 
Smiths,  juniors,  Fødder,  og  blev 
derpaatoet  af  ham  igjen;  Præsi- 
dent Rigdon  toede  derefter  Præ- 
sidenterne Joseph  Smith  senior  og 
Hyrum  Smith.  Præsident  Joseph 
Smith  junior  toede  PræsidentFre- 
derik  G.  Williams,  og  Præsident 
Hyrum  Smith  toede  siden  Præsi- 
dent David  Whitmers  og  Præsi- 
dent Oliver  Cowderys  Fødder. 
Præsident  David  Whitmer  toede 
Præsident  William  W.  PhelpsFød- 
der,  og  denne  toede  igjen  Præsi- 
dent David  Whitmers  Fødder.  Bi- 
skopperne og  deres  Raadgivere 
blev  derpaa  toede,  hvorefter  vi 
nød  Brødet  og  Vinen.  Den  Hellig 
Aand  hvilede  paa  os,  og  vi  for- 
blev i  Herrens  Huus  hele  Natten, 
propheterede  og  prisede  Herren. 

Onsdag  Morgen  den  30te.  Kl.  8 
mødte  ifølge  Bestemmelsen  Præ- 
sidentskabet, de  Tolv,  de  Halv- 
fjerdsindstyve, Høi-Raadene,  Bi- 
skopperne og  deres  ganske  Qvo- 
rum,  Ældsterne  og  alle  Embeds- 
mænd i  denne  Stav  af  Zion,  belø- 
bende sig  til  omtrent  tre  Hundre- 
de, i  Herrens  Tempel  for  at  fore- 
tage Ordinancen,  Fodtvætningen. 
Jeg  besteg  Talerstolen  og  bemær- 
kede til  Forsamlingen,  at  vihavde 

gaaet  igjennem  mange  Prøvelser 
og  Trængsler  siden  denne  Kirkes 
Organisation,  og  at  dette  var  et 
Jubelaar  for  os,  en  Glædestid,  og 
at  det  var  tjenligt  for  os  at  an- 
skaffeBrødogViintilstrækkeligttil 
at  gjøre  vore  Hjerter  glade,  efter- 
som vi  sandsynligviis  ikke  skal 
forlade  dette  Huus  førend  om  Mor- 
genen; for  dette Øiemed  vil  vi  op- 
fordre Brødrene  til  at  gjøre  et 
Sammenskud.  Opsynsmænd  gik 
omkring  og  indsamlede  et  gav- 
mildt Sammenskud,  og  Sendebud 
blev  affærdigede  efter  Brød  og 
Viin. 

Baller,  Vand  og  Haandklæder 
blev  beredte,  og  jeg  kaldte  Huset 
til  Orden,  ogPræsidentskabetgav 
sig  i  Færd  med  at  toe  de  Tolvs 
Fødder,  og  udtalte  mange  Pro- 
phetier  og  Velsignelser  paa  deres 
Hoveder  i  den  Herres  Jesu  Navn ; 
og  derpaa  gik  de  Tolv  frem  og 
toede  Fødderne  paa  Præsiden- 
terne over  de  forskjellige  Qvoru- 
mer.  Brødrene  begyndte  at  ud- 
tale Prophetier  paa  hverandres 
Hoveder,  og  Forbandelser  over 
Christi  Fjender,  som  beboe  Jack- 
son County,  Missouri;  og  vedblev 
med  at  prophetere  og  velsigne  og 
besegle  dem  med  Hosianna  og 
Amen,  næsten  indtil  Kl.  7  om  Af- 
tenen. 

Brødet  og  Vinen  blev  da  bragt 
ind,  ogjegbemærkede,atvihavde 
fastet  hele  Dagen,  og  paa  det  vi 
ikke  skal  forsmægte,  saa  skal  vi 
gjøre  ved  denne  Leilighed  lige- 
som Frelseren  gjorde;  vi  skal  vel- 
signe Brødet  og  give  det  til  de 
Tolv,  og  de  til  Mængden.  Me- 
dens det  bragtes  omkring,  gjorde 
jeg  følgende  Bemærkninger:  At  ' 


Tiden,  som  var  os  paalagt  at  v£ 
skulde  blive  i  Kirtland  for  at  blive 
begavede,  vilde  være  udrunden 
om  nogle  faa  Dage,  og  da  skulde 
de  Ældste  gaae  ud,  og  Enhver 
maatte  staae  for  sig  selv,  eftersom 
det  ikke  var  nødvendigt,  at  de 
skulde  udsendes  To  og  To  som'  i 
forrige  Tider,  at  de  skulde  gaae 
ud  i  al  Sagtmodighed,  i  Besindig- 
hed, og  prædike  Jesum  Christum 
og  ham  korsfæstet;  men  ikke  stri- 
de med  Andre  paa  Grund  af  de- 
res Tro  og  Religions  Systemer, 
men  vedblive  at  følge  et  stadigt 
Løb.  Dette  meddeelte  jeg  dem 
paa  Befalings  Viis ;  og  Alle,  som 
ikke  iagttager  det,  vil  neddrage 
Forfølgelse  over  sig,  medens  de, 
som  iagttager  det,  vil  stedse  være 
fyldte  med  den  Hellig  Aand;  dette 
udtalte  jeg  som  en  Propheti  og 
beseglede  den  med  Hosianna  og 
Amen. 

Ligeledes  at  de  Halvfjerdsinds- 
tyve er  ikke  kaldte  til  at  tjene  ved 
Bordene  eller  præsidere  over  Me- 
nigheder for  at  jævne  Udestaael- 
ser,  men  til  at  prædike  Evange- 
liet og  oprette  Menigheder  og 
sætte  Andre,  som  ikke  hører  til 
disse  Qvorumer,  og  som  er  Over- 
præster, til  at  præsidere  over  dem. 
De  Tolv  skal  heller  ikke  tjene 
ved  Bordene,  men  bære  Rigets 
Nøgler  til  alle  Nationer  og  aabne 
for  dem,  og  kalde  paa  de  Halv- 
fjerdsindstyve til  at  følge  efter 
dem  og  hjælpe  dem.  De  Tolv  har 
sin  Frihed  til  at  gaae  hvorhen  de 
vil,  og  om  Nogen  skulde  sige:  Jeg 
ønsker  at  gaae  til  et  saadantSted; 
lad  alle  de  Øvrige  sige  Amen. 

(Fortsættes.) 


208 


Contoirets  Tilgodehavende. 


Contoirets  Tilgodehavende  den  24de  Marts  1SS7. 


Conferencen. 

Kjøbenhavn. 

Aalborg. 

Fredericia. 

Fyen. 

Lolland. 

Bornholm. 

Vensyssel. 

Skaane. 

Brevig. 

Stockholm. 


Agenten. 

A.  P.  Trane      . 
J.  C.  Klingbeck 
R.  Mikkelsen    . 
A.  Hansen  j    . 
P.  Petersen 
H.    Jensen 
J.  C.  Thorasen 
N.  Adler  .    .    . 
S.  Gudmundsen 
L.  Nilsson   .    . 


Boggjæld. 
.  104?   Rdl.  3  Mk.  6    Sk. 


248 
252 
481 
208 
213 
322 
685 
765 
?55 


—  8 

—  1 

—  5 

—  2 

—  10 

—  15 

tf 

—  11 

—  9 


Summa    498 1 


Diverse  Debitorer. 
Rdl.  Mk.  Sk. 


N".  P.  Petterson . 
Jiirgens  .  .  . 
Kohl  .... 
H.  Christophersen 
H.  Hendriksen  . 
Niels  Andersen  . 
A.  Grønbeck  .     . 


Transport  4981    2     3 


12  » 

2  •• 
4  » 

3  5 
<<  2 

11  3 

9  3 


11 
6 

11 
4 
4 
8 


Lateris  5024    5    15 


Rdl.  Mk.  Sk. 


Transport  5024    5  15 

A.  VVeihe   ......  13    2  14 

Johan  Liljenstrøm  ...  22  4 

Aake  Svensen     ....  4    1  10 

Sergeant  Runde      ...  23 

Luminary  Office      ...  66    l  8 

Gotheborgs  Mission     .    .  7    3 


Summa  5121    2      3 


Indbetalte  liogpenge. 

J.  C.  Thomsen 100  Rd.  -  Mk. 

A.  P.  Trane 64 

P.  Pedersen il  —  4  — 

R.Mikkelsen .    .  180  —  -  — 

S.  Gudmundsen 32 

Summa  387  —  4  — 


Sk. 


Indhold. 
Side. 


Guds  Regjering  (fortsat) 193. 

De  Helliges  Eenhed  (fortsat)   .  .  196. 
Redaktionsbemærkninger 200. 


Side. 


Prøver  Aanderne !  (fortsat)  ....  202. 
Joseph  Smiths  Levnetsløb  (fortsat)  205. 
Contoirets  Tilgodehavende  ....  208. 

